Ragnvald Heide

Ragnvald Heide (født 8. september 1860 i Kristiania, død 14. februar 1917 i Paris) var en prisbelønt norsk tannlege og professor.Reidun Stenvik, Ragnvald Heide i Store norske leksikon.

I likhet med sine tre brødre ble også Ragnvald tannlege.  Han praktiserte først hos broren Hans Olaf Heide  (1848–1927) noen år, før han oppnådde en norsk tannlegeeksamen i 1881.  Fra 1882 studerte han ved  École Dentaire de Paris der han fikk beste resultat ved uteksamineringen i 1883 og skolens gullmedalje. Efter kun to år ble han professor samme sted.  Samstundes drev han privat praksis i Boulevard Haussmann og var med i byens norske koloni.  Under den andre verdenskrig fra 1914 til 1918 utviklet han teknikker for ansiktsproteser. Sin forskning publiserte han i internasjonale, såvel som norske tidsskrift.

Han ble i 1890 medlem av Den norske tannlegeforening og landets representant ved internasjonale kongresser avholdt i Paris 1889 og 1890.  I 1900 var han en av medstifterne av den internasjonale forening av tannleger.

For alt dette ble han utnevnt til ridder av 1. klasse av St. Olavs Orden, men han fikk mange andre æresbevisninger som den svenske Vasaordenen. Fra Frankrike fikk han være med i Æreslegionen og mottok en Redningsmedalje. Fra Tyrkia fikk han Osmanieordenen, mens Spania ga ham Isabella den katolskes orden.Heide, Ragnvald i Hvem er Hvem, 1912. Danskene ga ham æresmedlemskap i den danske tannlegeforening.

Han var sønn av malermester Hans Heide (1813–1863) og ho Karen Dorthea Sørum.  Ragnvald ble i 1885 gift med  Ragna Sofie Valborg Schibsted (1863). Sønnen Albert Heide (1892–) overtok tannlegepraksisen etter Ragnvalds død i 1917. Også sønnen Raoul Heide (1888–1978) ble tannlege og to ganger OL-fekter.

 Referanser 

Kategori:Norske tannleger
Kategori:Norske medisinprofessorer
Kategori:Æreslegionen
Kategori:Vasaordenen
Kategori:Riddere av 1. klasse av St. Olavs Orden
Kategori:Osmanieordenen
Kategori:Isabella den katolskes orden
Kategori:Personer fra Oslo